Je Richars de Mombeliart, sires de Monfort, fais savoir à touz que je ay promis loialment et en bone foy à noble baron Jehan, conte de Bourgoigne et signour de Salins, mon seignour et mon uncle, que dois ores en avant ne retendray ne habergeray nul de ses hommes ne des homes de ses fiez. Et en tesmoing de ceste chose, j’ay mis mon seal pendant en ces lettres. Ce fut fait le mecredi devant saint Barnabé l’apostre, l’an Nostre Signour qui corroit per M CC et sexante.